II. Határon Túli Magyar Vállalkozások Találkozója

Részvételi feltételek

Ebben az évben a Gazdasági Minisztérium nagyobb összeggel támogatja a határon túli magyar vállalkozások kiállításon való bemutatkozását, ennek jóvoltából az idén rendkívül kedvező feltételekkel tudjuk fogadni a kis- és középvállalkozásokat:

1. Kiépítünk egy 112m2-es közösségi standot, ahol a határon túli magyar vállalkozások bemutatkozási lehetőséget kapnak. Az adott stand területbérleti és installációs díját a pályázati összegből fedezzük, így az a résztvevő cégek számára ingyenes! A stand magában foglalja az installáció kiépítését, nevezetesen egy közös konyhát, 6 asztalt, asztalonként 4 széket, világítást, szőnyegezést, standvilágítást, országonként egy információs pultot, prospektustartó rácsot, vitrines szekrényt vagy más alkalmatosságot árubemutatás céljára.

2. A résztvevők számára a következő szolgáltatások költségeinek részbeni megtérítése merül fel:

· regisztrációs díj

· a cég katalógusbejegyzése

· cégnév kiírása

· takarítás

· energiafogyasztás

· cégenként 2 darab állandó belépő

· üzletember találkozón való részvétel költségei

A fent felsorolt szolgáltatásokért cégenként mindösszesen 50 euro befizetése terheli a vállalkozásokat.

3. A fent felsorolt szolgáltatásoktól eltérő igények teljesítésére természetesen van lehetőség, viszont azok költségei az igénylőt terhelik (a pluszszolgáltatásokról a Jelentkezés menüpontban letölthető megrendelőlapból tájékozódhatnak).
Amennyiben élni kíván ezzel a páratlan részvételi lehetőséggel, töltse ki megrendelőlapunkat és küldje el részünkre levélben vagy faxon.
